Document ID: 31989L0277

Komisijas Direktīva
(1989. gada 28. marts),
ar ko tehnikas attīstībai pielāgo Padomes Direktīvu 76/759/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju virzienrādītājiem
(89/277/EEK)
EIROPAS KOPIENU KOMISIJA,
ņemot vērā Eiropas Ekonomikas Kopienas dibināšanas līgumu,
ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 87/403/EEK [2], un īpaši tās 11. pantu,
ņemot vērā Padomes Direktīvu 76/759/EEK (1976. gada 27. jūlijs) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju virzienrādītājiem [3], kurā jaunākie grozījumi izdarīti ar Direktīvu 87/354/EEK [4], un īpaši tās 10. pantu,
tā kā, ņemot vērā gūto pieredzi un jaunākos sasniegumus, tagad ir iespējams noteikt konkrētas prasības un pilnīgāk un labāk tās pielāgot faktiskajiem kustības apstākļiem, tādā veidā uzlabojot transportlīdzekļa pasažieru un pārējo satiksmes dalībnieku drošību;
tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu tirdzniecībā mehānisko transportlīdzekļu nozarē,
IR PIEŅĒMUSI ŠO DIREKTĪVU.
1. pants
Ar šo Direktīvas 76/759/EEK pielikumus groza saskaņā ar šīs direktīvas pielikumu.
2. pants
1. No 1989. gada 1. oktobra dalībvalstis nedrīkst:
a) - atteikt EEK tipa apstiprinājuma piešķiršanu, izdot Direktīvas 70/156/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu kāda tipa transportlīdzeklim, vai
- aizliegt transportlīdzekļu ekspluatācijas sākšanu virzienrādītāju dēļ, ja tie atbilst šīs direktīvas noteikumiem;
b) - atteikt EEK sastāvdaļas tipa apstiprinājumu piešķiršanu vai valsts sastāvdaļas tipa apstiprinājumu iepriekšminētajiem virzienrādītājiem, ja tie atbilst šīs direktīvas noteikumiem, vai
- aizliegt virzienrādītāju laišanu tirgū, ja tiem ir EEK sastāvdaļas tipa apstiprinājuma zīme, kas izsniegta saskaņā ar šīs direktīvas noteikumiem.
2. No 1991. gada 1. oktobra dalībvalstis:
a) - vairs nedrīkst izdot Direktīvas 70/156/EEK 10. panta 1. punkta pēdējā ievilkumā minēto dokumentu tāda transportlīdzekļa tipam, kura virzienrādītāji neatbilst šīs direktīvas noteikumiem,
- var atteikt valsts tipa apstiprinājuma piešķiršanu tāda transportlīdzekļa tipam, kura virzienrādītāji neatbilst šīs direktīvas noteikumiem;
b) - vairs nepiešķir EEK sastāvdaļas tipa apstiprinājumu par virzienrādītājiem, ja tie neatbilst šīs direktīvas noteikumiem,
- var atteikt valsts sastāvdaļas tipa apstiprinājuma piešķiršanu par iepriekšminētajiem virzienrādītājiem, ja tie neatbilst šīs direktīvas noteikumiem.
Tomēr 5. kategorijas virzienrādītājiem EEK sastāvdaļas tipa apstiprināšanu atliek līdz 1993. gada 1. oktobrim.
3. No 1995. gada 1. oktobra dalībvalstis var aizliegt sākt tādu transportlīdzekļu ekspluatāciju, kuru virzienrādītāji neatbilst šīs direktīvas noteikumiem, kā arī laist tirgū virzienrādītājus, ja tiem nav detaļas tipa apstiprinājuma zīmes, ko izdod saskaņā ar šīs direktīvas prasībām.
4. Neatkarīgi no 2. punkta b) apakšpunkta dalībvalstis turpina atzīt EEK sastāvdaļas tipa apstiprinājumu, kas piešķirts par virzienrādītājiem, saskaņā ar Direktīvu 76/759/EEK ierīcēm, kuras paredzēts uzstādīt transportlīdzekļiem, ko jau ekspluatē, un var arī piešķirt EEK sastāvdaļas tipa apstiprinājumu par virzienrādītājiem saskaņā ar Direktīvu 76/759/EEK, ja tādas ierīces paredzēts izmanot kā rezerves daļas transportlīdzekļiem, kurus jau ekspluatē, un minētajām ierīcēm tehniski nav iespējams atbilst šīs direktīvas noteikumiem.
3. pants
Direktīvas 2. panta noteikumus nepiemēro, ja tie ir pretrunā 2. panta 2., 3. un 4. punkta noteikumiem Komisijas Direktīvā 89/278/EEK (1989. gada 28. marts), ar ko tehnikas attīstībai pielāgo Padomes Direktīvu 76/756/EEK par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm [5].
4. pants
Dalībvalstīs stājas spēkā noteikumi, kas vajadzīgi, lai izpildītu šīs direktīvas prasības ne vēlāk kā 1989. gada 30. septembrī. Dalībvalstis par to tūlīt informē Komisiju.
5. pants
Šī direktīva ir adresēta dalībvalstīm.
Briselē, 1989. gada 28. martā

Labels: 7
8